(Euroopan unionista tehdyn sopimuksen V osastoa soveltamalla annetut säädökset) 
Neuvoston yhteinen toiminta 2006/1002/YUTP, 
21 päivältä joulukuuta 2006, 
Euroopan unionin turvallisuusalan tutkimuslaitoksen perustamista koskevan  
yhteisen toiminnan 2001/554/YUTP muuttamisesta 
EUROOPAN UNIONIN NEUVOSTO, joka 
ottaa huomioon Euroopan unionista tehdyn sopimuksen ja erityisesti sen 14 artiklan, 30.12.2006 FI Euroopan unionin virallinen lehti L 409/181
sekä katsoo seuraavaa: 
(1) Neuvosto hyväksyi 20 päivänä heinäkuuta 2001 yhteisen toiminnan 2001/554/YUTP 
Euroopan unionin turvallisuusalan tutkimuslaitoksen perustamisesta1. 
(2) Korkeana edustajana toimiva pääsihteeri esitti mainitun yhteisen toiminnan 19 artiklan 
mukaisesti 28 päivänä heinäkuuta 2006 kertomuksen yhteisen toiminnan 
täytäntöönpanemisesta sen mahdollista uudelleen tarkastelua varten.  
(3) Poliittisten ja turvallisuusasioiden komitea (PTK) pani merkille kyseisen kertomuksen 
22 päivänä syyskuuta 2006 tutkimuslaitoksen toiminnan poliittista valvontaa koskevan tehtävänsä mukaisesti ja suositti, että neuvosto muuttaisi yhteistä toimintaa tarvittavalla 
tavalla kertomuksen perusteella. 
(4) Yhteistä toimintaa 2001/554/YUTP olisi muutettava vastaavasti, 
ON HYVÄKSYNYT TÄMÄN YHTEISEN TOIMINNAN: 
                                                
 
1 EYVL L 2000, 25.7.2001, s. 1. L 409/182 FI Euroopan unionin virallinen lehti 30.12.2006
1 artikla 
Muutetaan yhteinen toiminta 2001/554/YUTP seuraavasti: 
1) Korvataan 2 artikla seuraavasti: 
"2 artikla 
 
Tehtävät 
Tutkimuslaitos osallistuu YUTP:n (yhteinen ulko- ja turvallisuuspolitiikka) ja erityisesti 
ETPP:n (Euroopan turvallisuus- ja puolustuspolitiikka) kehittämiseen Euroopan 
turvallisuusstrategian mukaisesti. Tätä varten se tekee akateemista tutkimusta ja poliittisia 
analyyseja, järjestää seminaareja ja toteuttaa tiedotus- ja viestintätoimintaa kyseisellä 
alalla. Tutkimuslaitoksen työllä edistetään muun muassa transatlanttista vuoropuhelua. 
Tutkimuslaitoksen työssä käytetään verkostoa, jonka avulla vaihdetaan tietoja muiden 
tutkimuslaitosten ja asiantuntijaryhmien kanssa sekä Euroopan unionissa että sen 
ulkopuolella. Tutkimuslaitoksen työn tuloksia levitetään mahdollisimman laajasti lukuun 
ottamatta turvaluokiteltuja tietoja, joihin sovelletaan päätöksessä 2001/264/EY* 
vahvistettuja neuvoston turvallisuussääntöjä. 
____________ 
* EYVL L 101, 11.4.2001, s. 1, päätös sellaisena kuin se on viimeksi muutettuna 
päätöksellä 2005/952/EY (EUVL L 346, 29.12.2005, s. 18).". 
2) Korvataan 5 artiklan 5 kohta seuraavasti: 
"5. Jäsenvaltioiden edustajat tekevät johtokunnan päätökset määräenemmistöllä, ja äänet 
painotetaan Euroopan unionista tehdyn sopimuksen 23 artiklan 2 kohdan kolmannen 
alakohdan mukaisesti, sanotun kuitenkaan rajoittamatta tämän yhteisen toiminnan 
12 artiklan 2 kohdan soveltamista. Johtokunta vahvistaa työjärjestyksensä." 30.12.2006 FI Euroopan unionin virallinen lehti L 409/183
3) Lisätään 6 artiklaan 3 a kohta seuraavasti: 
"3 a. Johtajaa voi avustaa apulaisjohtaja erityisesti 2 artiklan mukaisten tutkimuslaitoksen 
tehtävien hoidossa, jos johtokunta niin päättää ottaen huomioon rahoitusvaikutukset 
sen jälkeen, kun jäsenvaltioiden edustajat ovat yksimielisesti hyväksyneet vuotuisen 
talousarvion. 
Johtaja nimittää apulaisjohtajan johtokunnan hyväksyttyä asian. Apulaisjohtaja 
nimitetään kolmen vuoden kaudeksi, ja toimikautta voidaan jatkaa yhdellä kolmivuotiskaudella." 
4) Korvataan 7 artikla seuraavasti: 
"7 artikla 
 
Henkilöstö 
1. Tutkimuslaitoksen henkilöstöllä, joka koostuu tutkijoista ja hallintohenkilöstöstä, on 
sopimussuhteisten työntekijöiden asema, ja heidät otetaan palvelukseen 
jäsenvaltioiden kansalaisten keskuudesta. 
2. Tutkimuslaitoksen tutkijat ja apulaisjohtaja otetaan palvelukseen heillä YUTP:sta 
sekä erityisesti ETPP:sta olevien ansioiden ja akateemisen asiantuntemuksen 
perusteella sekä oikeudenmukaisten ja avoimien kilpailumenettelyjen kautta." L 409/184 FI Euroopan unionin virallinen lehti 30.12.2006
5) Korvataan 10 artikla seuraavasti: 
"10 artikla  
 
Työohjelma 
1. Johtaja laatii kunkin vuoden syyskuun 30 päivään mennessä luonnoksen seuraavan 
vuoden vuotuiseksi työohjelmaksi, johon liitetään ohjeelliset pitkän aikavälin 
tulevaisuudennäkymät seuraaville vuosille, ja toimittaa sen johtokunnalle. 
2. Johtokunta hyväksyy vuotuisen työohjelman kunkin vuoden marraskuun 30 päivään 
mennessä." 
6) Korvataan 11 artiklan 3 kohta seuraavasti: 
"3. Tutkimuslaitoksen tulot muodostuvat jäsenvaltioiden bruttokansantuloon 
perustuvista rahoitusosuuksista. Lisärahoitusta voidaan johtajan suostumuksella ottaa 
vastaan yksittäisiltä jäsenvaltioilta tai muista lähteistä erityistoimia varten." 
7) Korvataan 12 artikla seuraavasti: 
"12 artikla  
 
Talousarviomenettely 
1. Johtaja toimittaa johtokunnalle kunkin vuoden syyskuun 30 päivään mennessä 
tutkimuslaitoksen vuotuisen talousarvioesityksen, joka kattaa seuraavan 
varainhoitovuoden hallintomenot, toimintamenot ja oletetut tulot. 30.12.2006 FI Euroopan unionin virallinen lehti L 409/185
2. Johtokunta hyväksyy jäsenvaltioiden edustajien yksimielisellä päätöksellä 
tutkimuslaitoksen vuotuisen talousarvion kunkin vuoden marraskuun 30 päivään 
mennessä.  
3. Väistämättömissä, poikkeuksellisissa tai odottamattomissa olosuhteissa johtaja voi 
tehdä johtokunnalle esityksen lisätalousarvioksi. Johtokunta hyväksyy 
lisätalousarvion jäsenvaltioiden edustajien yksimielisellä päätöksellä ottaen 
asianmukaisesti huomioon asian kiireellisyyden." 
8) Korvataan 17 artikla seuraavasti:  
"17 artikla   
Palvelukseen lähettäminen 
1. Jäsenvaltiot ja kolmannet valtiot voivat johtajan suostumuksella lähettää 
tutkimuslaitokseen rajoitetuksi ajaksi vierailevia tutkijoita osallistumaan 
tutkimuslaitoksen toimintaan 2 artiklan mukaisesti. 
2. Johtajan suostumuksella voidaan tutkimuslaitokseen lähettää asiantuntijoita 
jäsenvaltioista ja virkamiehiä EU:n toimielimistä tai virastoista määräajaksi 
tutkimuslaitoksen organisaatiorakenteeseen kuuluviin toimiin ja/tai erityistehtäviin ja 
-hankkeisiin. 
3. Henkilöstön jäseniä voidaan lähettää määräajaksi yksikön edun vuoksi 
tutkimuslaitoksen ulkopuoliseen tehtävään tutkimuslaitoksen henkilöstöä koskevien 
säännösten mukaisesti. L 409/186 FI Euroopan unionin virallinen lehti 30.12.2006
4. Johtokunta hyväksyy johtajan ehdotuksesta tilapäistä työskentelyä koskevat 
määräykset." 
9) Lisätään artikla seuraavasti: 
"18 a artikla  
 
Komission osallistuminen 
Komissio osallistuu tiiviisti tutkimuslaitoksen työhön. Tutkimuslaitos luo komissioon 
tarvittaessa yhteistyösuhteet asiantuntemuksen ja neuvojen vaihtamiseksi yhteistä etua 
koskevilla aloilla." 
10) Korvataan 19 artikla seuraavasti: 
"19 artikla  
 
Raportointi 
Korkeana edustajana toimiva pääsihteeri esittää neuvostolle 31 päivään heinäkuuta 2011 
mennessä tutkimuslaitoksen toimintaa koskevan kertomuksen ja liittää siihen tarvittaessa 
aiheellisia suosituksia laitoksen edelleenkehittämistä varten." 
11) Poistetaan 20 artiklan 1, 2, 4 ja 5 kohta. 30.12.2006 FI Euroopan unionin virallinen lehti L 409/187
2 artikla 
Tämä yhteinen toiminta tulee voimaan päivänä, jona se hyväksytään. 
3 artikla  
Tämä yhteinen toiminta julkaistaan Euroopan unionin virallisessa lehdessä. 
Tehty Brysselissä 21 päivänä joulukuuta 2006. 
 Neuvoston puolesta 
 Puheenjohtaja 
 J: KORKEAOJA 
 L 409/188 FI Euroopan unionin virallinen lehti 30.12.2006